| *Battle B-Daman* |
| --- |
| B-伝説 バトルビーダマン  (*Bī-Densetsu! Batoru Bīdaman*) |
| **Genre** | Seikkailu, komedia
 |
| Manga |
| **Tekijä** | Eiji Inuki |
| **Julkaisija** | Japani Shogakukan |
| **Sarjajulkaisulehti** | CoroCoro Comic |
| **Ensimmäinen painatus** | Huhtikuu 2002 – marraskuu 2005 |
| **Kirjojen lukumäärä** | 8
 |
| TV-anime |
| **Ohjaaja** | Mitsuo Hashimoto |
| **Studio** | Nippon Animedia |
| **Lähetyskanavat** | Japani TV Tokyo 
Yhdysvallat Cartoon Network, G4 |
| **Alkuperäinen lähetyskierros** | 5. tammikuuta 2004 – 27. joulukuuta 2004 |
| **Jaksojen määrä** | 52
 |

**Battle B-Daman** on japanilainen animesarja, jonka idea pyörii B-Damanien, kuulia laukovien laitteiden, ympärillä.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Poika nimeltä Yamato Delgado saa haltuunsa legendaarisen B-Damanin nimeltä Cobalt Blade. Hän joutuu käyttämään sitä taistellakseen yhdessä ystäviensä kanssa puolustaakseen ihmisten, antropomorfisten eläinten ja robottien asuttamaa B-Maailmaa Varjoliiton pahuudelta.

**Juonipaljastukset päättyvät tähän.**

Henkilöt
--------

### Päähenkilöt

* Yamato Delgado

Sarjan päähenkilö, jonka kissat kasvattivat siihen asti, kun hän oli 5-vuotias. Hän saa alussa Cobalt Bladen, voimakkaan B-Damanin. Cobalt Blade kuitenkin tuhoutuu, kun Cain McDonnell haastaa Yamaton ja tuhoaa sen. Armada auttaa Yamatoa rakentamaan uuden B-Damanin, Cobalt Saberin, ensimmäisen ydinjärjestelmällä toimivan B-Damanin. Hänestä tulee lopulta B-mestari.

* Gray Michael Vincent

B-peluri, jonka sisko Rienna (englanninkielisessä versiossa Liena) joutui Varjoliiton vangiksi. Tämän avulla hänet kiristettiin liittymään Varjoliittoon ja kukistamaan Yamato. Mutta ystävystyttyään Yamaton kanssa, hän kääntyi näitä vastaan ja sai Yamaton, Terryn ja Bullin avulla siskonsa vapautettua. Grayn B-Daman on Chrome Zephyr, mutta taistelussa Texas-veljeksiä vastaan, hän saa Armadalta ja Bullilta uuden B-Damanin nimeltä Chrome Raven.

* Bull Borgine

Bullilla on kolme persoonaa: rauhallinen ja vähän törppö, mikä hän normaalisti on, toinen hieman älykkäämpi ja itsevarmempi puoli ja sitten villi ja riehakas persoona. Hänen B-Damaninsa on Helio Breaker. Mestaruusturnauksen jälkeen ja Texas-veljesten tuhottua Helio Breaker, hän päätti ryhtyä B-Daman -mekaanikoksi. Hän ei koskaan rakentanut itselleen uutta B-Damania, mutta Armada lainasi hänelle oman B-Damaninsa Armada Specialin puolustamaan Neon Cityä Uusvarjon hyökkäykseltä.

* Terry McScotty

Terry esiintyy ensimmäisen kerran jaksossa 1 pelurina, joka pelastaa Yamaton pulasta. Myöhemmin Yamato ja Terry tapaavat jälleen metsässä, jossa he tappelevat hedelmästä. Selviää, että molemmat etsivät Armadaa ja he jatkavat matkaa yhdessä. Terry ja Yamato tappelevat usein, mutta ovat silti hyviä ystäviä. Terryn B-Daman on Wing Ninja, joka kuitenkin tuhoutuu taistelussa Enjyuta vastaan, mutta Terry rakentaa Armadan lähettämästä rungosta sekä kyläänsä piilotetuista legendaarisista osista uuden B-Damanin nimeltä Wing Sword.

* Armada

Iso vaaleaturkkinen antropomorfinen kissa, joka on B-Maailman suurin keksijä sekä Yamaton ja Terryn mentori. Hän kehitti nollajärjestelmän, johon muun muassa Cobalt Blade ja Lightning Kahn perustuvat. Myöhemmin hän kehitti ydinjärjestelmän, johon Cobalt Saber, Blazing Kahn, Chrome Raven, King Bakuso, King Rekuso ja Wing Sword perustuvat.

* B-DaMage

Sarjan kertojana toimiva sininen olento.

### Varjoliitto ja Uusvarjo

* Marda B

Henki, joka on Varjoliiton (engl. *Shadow Alliance*) ja myöhemmin Uusvarjon (engl. *Neo Shadow Alliance*) johtaja. Hän oli alun perin ensimmäinen B-mestari ja heistä historian suurin, kunnes pyysi hengiltä kuolemattomuutta jatkaakseen ikuisesti voittamattomana. Rangaistakseen Marda B:tä tämän ahneudesta, hänestä tehtiin henki, jolla ei ollut ruumista ja joka ristiriitaisten tunteittensa vuoksi jakautui kahtia. Paha Marda B perusti Varjoliiton, mutta erotettuaan Ababan ja myöhemmin myös Texas-veljekset, hän näyttäytyi Yamatolle ja perusti Varjoliiton tilalle Uusvarjon. Koska Marda B ei itse voinut käydä B-taisteluita, hän loi ruumiilliseksi olomuodoksi pojan nimeltä Biarce. Hän käyttää automaattisesti toimivaa B-Damania nimeltä Mega Diabros, jonka voimanlähteenä käytetään muilta B-pelureilta vietyä energiaa. Sarjan lopussa paha Marda B yhdisti itsensä ja Biarcen hahmoksi nimeltä Marda Biarce käydäkseen pitkään odottamansa viimeisen taistelun Yamatoa vastaan. Hyvä Marda B oli muodostunut B-energiaksi, ainoaksi asiaksi, mikä voisi yhdistää molemmat Marda B:n puoliskot jälleen yhdeksi.

* Ababa

Lyhyt ruskeaturkkinen antropomorfinen lyhytkasvuinen kissa, jolla on kolmas silmä ja sen antama erikoiskyky aivopestä muita olentoja. Hän esiintyi ensimmäisen jakson lopussa yhdessä Wenin ja Lin kanssa kun hän katsoi Grayn häviön Yamatolle. Hän myös sai Enjyun liittymään Varjoliittoon. Hän yritti kolmannen silmänsä avulla järjestää mestaruusottelun sääntöjä ja ottelutuloksia Varjoliiton eduksi, kunnes Li, Wen ja Enjyu kääntyivät häntä vastaan. Mestaruusturnauksen jälkeen poliisi etsintäkuulutti Ababan eikä Marda B:llä ei ollut enää käyttöä hänelle, joten Marda B poisti hänen kolmannen silmänsä ja palautti hänet todelliseen olomuotoonsa: pitkäkasvuisemmaksi kissaksi, jolla oli pitkät violetit hiukset ja joka ei muistanut mitään ajastaan Varjoliiton jäsenenä.

* Enjyu

Yksi Varjoliiton parhaista B-pelureista sekä yksi Varjoliiton johtokunnan jäsenistä. Enjyu hävisi B-Daman taisteluitaan saadakseen rahaa isälleen Taijulle. Mutta sitten lähti turnaukseen ja pääsi finaaliin. Häntä yritettiin lahjoa häviämään, mutta hänen vastustajansa Cornell väitti häntä huijariksi ja hänen oli pakko lähteä takaisin kotiin. Katkerana Enjyu haastoi isänsä B-taisteluun. Hän aloitti matkan pahuuden tiellä ja hyökkäsi Cornellin kimppuun, joka pyysi anteeksi, mutta Enjyu hyökkäsi silti. Hän liittyi myöhemmin Varjoliittoon ja otti B-Damanikseen Cobalt Bladen parin, jonka hän nimesi Lightning Kahniksi. Myöhemmin Marda B päivitti sen Cobalt Saberista varastetuilla tiedoilla Blazing Kahniksi ja Enjyu kohtasi Yamaton mestaruusturnauksen loppuottelussa. Ottelun aikana Enjyu kuitenkin muisti menneisyytensä ja halusi voittaa Yamaton ilman Varjoliiton apua. Ja noustuaan avoimesti Ababaa vastaan, ihmiset alkoivat ensimmäistä kertaa aidosti hurrata hänelle. Myöhemmin auttoi Yamatoa salaa taistelussa Uusvarjoa vastaan ja soluttautui Uusvarjoon, uskottellen Yamatolle pettäneensä hänet ja tämän ystävät, mutta vain löytääkseen keinon tuhota Marda B. Hän pyysi apua Liltä, mutta Marda B aivopesi Lin ja myöhemmin myös Enjyun, joka palautui lopuksi normaaliksi, kun Terry voitti hänet.

* Wen Yong Fa

Lin isoveli. Oli alun perin Varjoliiton jäsen, mutta päätti erota, kun mestaruusturnauksessa Enjyu oli valmis käyttämään häntä kohtaan likaisia keinoja, vaikka he molemmat kuuluivat Varjoliittoon. Mutta kun Ababa ja Enjyu oli valmis käyttämään mestaruusturnauksen aikana kieroja jopa välieräkierroksella, jossa Enjyu otteli Weniä vastaam, Wen alkoi veljensä tavoin katua tekojaan. He auttoivat silloin tällöin Yamaton porukkaa taistelemaan Uusvarjoa, Varjoliiton korvikkeeksi perustettua järjestöä, vastaan. Kun Enjyu pyysi Lin apua soluttautumaan Uusvarjoon ja Marda B aivopesi Lin, Wen liittyi pysyvästi Yamaton porukkaan. Veljekset taistelivat keskenään, mutta Wen voitti ja Li palautui normaaliksi. Wenin B-Daman on Bakuso, jonka Bull päivitti myöhemmin King Bakusoksi.

* Li Yong Fa

Wenin pikkuveli. Oli myös Varjoliiton jäsen, mutta alkoi epäröidä, kun Yamaton adoptioäiti Mie luuli häntä yhdeksi Yamaton ystävistä, ja vielä enemmän, kun hävisi mestaruusturnauksessa Terrylle. Li hylkäsi kuitenkin kokonaan Varjoliiton vasta, kun Wen itsekin ymmärsi miten kieroja Ababa ja Enjyu todella olivat. Uusvarjoon soluttautunut Enjyu pyysi Liltä apua Marda B:n voittamiseen ja tämän pitäisi liittyä Uusvarjoon. Li suostui ja kävi veljensä kanssa B-Daman taistelun, jotta hän näyttäisi kuin todella olisi vaihtanut puolta. Marda B kuitenkin aivopesi Lin, joten Enjyun täytyi taistella yksin. Li kuitenkin palasi entiselleen hävittyään taistelun Wenille. Lin B-Daman on Rekuso, jonka Bull päivitti myöhemmin King Rekusoksi.

* Nouz ja Sauz

Texas-veljeksinä (englanninkielisessä versiossa Longhorn-veljekset) tunnettuja B-Damaneita pyssymiesten tavoin käyttäviä Varjoliiton jäseniä. Viimeiset Varjoliiton jäsenet, jotka Yamato ystävineen kohtasi ennen Uusvarjon syntymistä, ja ainoat, jotka he kohtasivat Ababan erottamisen jälkeen. He olivat myös vastuussa Wintunen, Greyn ja Riennan kotikaupungin, tuhosta.

* Uusvarjon sotilaita

Robotteja, joita Varjoliiton jäännöksistä perustettu Uusvarjo käyttää tuhotakseen monia B-pelureita. Nämä käyttävät myös B-Damaneita ja tuhosivat monia kyliä.

### Viiden Kentän Haaste

* Cain McDonnell

Alun perin Viiden Kentän Haasteen paras B-peluri sekä vastustajana Miekkakentällä. Hän teeskenteli aluksi olevansa Yamaton ystävä, kunnes päätti kostoksi häviöstään tuhota Cobalt Bladen. Liittyi Ababan kukistuttua Uusvarjoon ja oli yksi harvoja sen jäseniä, joita ei aivopesty. Cainin isä oli odottanut pojaltaan paljon ja Cain halusi näin todistaa olevansa sen arvoinen. Hän käytti aluksi B-Damania Knight Cavalry, mutta tuhosi sen tarkoituksella ja korvasi sen B-Damanilla Black Knight. Liityttyään Uusvarjoon hän tuhosi Black Knightin ja otti käyttöön B-Damanin nimeltä Lord Cavalry. Gray, joka tiesi miten yksinäistä vallan tavoitteleminen on, lupasi Joshualle pysäyttää Cainin.

* Joshua

Viiden Kentän Haasten neljännen kentän, Lohikäärmekentän, vastustaja. Hän oli jo lapsuudestaan asti Cainin palvelija ja liittyi myöhemmin Uusvarjoon isäntänsä mukana. Vaikka Joshua halusi nähdä itsensä Cainin ystävänä, Cain ei koskaan ajatellut hänestä samoin. Tajuttuaan Cainin kasvavan vallanhimon, Joshua katui hänen auttamistaan. Hänen B-Damaninsa on Dragogale.

* Assado

Viiden Kentän Haasten ensimmäisen kentän, Leijonakentän, vastustaja. Hänen B-Damaninsa on Accel Leon.

* Joe

Viiden Kentän Haasteen toisen kentän, Feenikskentän, vastustaja. Hän on kotoisin samasta kylästä kuin Terry. Hänen B-Damaninsa on Samurai Phoenix.

* Sly

Viiden Kentän Haasteen kolmannen kentän, Porttikentän, vastustaja. Hänen B-Damaninsa on Shield Giga.

* Marilyn

Viiden Kentän Haasteen kommentaattori ja kenttätuomari.

### Muut

* Vinnie V

Mestaruusturnauksen kommentaattori.

* Castillo

Luchador-naamiota käyttävä B-peluri, jonka voittamalla Yamato pääsi 16 finalistin joukkoon. Hänen B-Damaninsa on Iron Eater.

* Berkhart

Köyhä poika ja Yamaton ystävä, jolla on neljä pikkuveljeä. Hän osallistui mestaruusturnaukseen, mutta hävisi Enjyulle.

* Sigma

Punaista asua käyttävä naamioitunut B-peluri, jonka Ababa järjesti pois mestaruusturnauksesta ja asetti tämän tilalle aivopestyn Riennan. Hänen B-Damaninsa on Scope General.

Ääninäyttelijät
---------------

### Englanninkieliset

|  |  |  |
| --- | --- | --- |
|  Brian Beacock  | … |  Yamato Delgado, Joshua
  |
|  Dave Wittenberg  | … |  Gray Michael Vincent
  |
|  Mary Elizabeth McGlynn  | … |  Terry McScotty (jaksot 1-6), sivuäänet
  |
|  Barbara Goodson  | … |  Terry McScotty (jaksot 7-52)
  |
|  Mona Marshall  | … |  Bull Borgnine
  |
|  Brad MacDonald  | … |  Weng Yong Fa
  |
|  Derek Stephen Prince  | … |  Li Yong Fa
  |
|  Steve Staley  | … |  Enjyu
  |
|  Peggy O’Neal  | … |  Rienna Grace Vincent
  |
|  Philece Sampler  | … |  Mie Delgado, neiti Karaatti
  |
|  Paul St. Peter  | … |  Armada, Marda B
  |
|  Mari Devon  | … |  B-DaMage
  |
|  Steven Jay Blum  | … |  Ababa, Cain McDonnell
  |
|  Beau Billingslea  | … |  Nouz
  |
|  Kirk Thornton  | … |  Sauz, Taiju (Enjyun isä), Terryn isä
  |
|  Doug Erholtz  | … |  Biarce, Joe
  |
|  Michael Sorich  | … |  Vinnie V
  |
|  Yuri Lowenthal  | … |  Berkhart, Sigma, sivuäänet
  |
|  Brianne Siddall  | … |  Berkhartin veljet
  |
|  Jamieson Price  | … |  Sly
  |
|  Colleen O’Shaughnessey  | … |  Assado
  |
|  Michelle Ruff  | … |  Marilyn
  |

### Suomenkieliset

|  |  |  |
| --- | --- | --- |
|  Kari Tamminen  | … |  tunnuslaulu, otsikot, Ababa, Castillo, herra Watt, Nouz, sivuäänet
  |
|  Saska Pulkkinen  | … |  Yamato Delgado (jaksot 1-16)
  |
|  Amira Khalifa  | … |  Yamato Delgado (jaksot 17-52)
  |
|  Aksu Palmén  | … |  Gray Michael Vincent, Biarce, sivuäänet
  |
|  Joakim Geitel  | … |  Terry McScotty, Assado
  |
|  Jenni Laakso  | … |  Bull Borgnine (ensimmäinen ja toinen persoona)
  |
|  Petri Hanttu  | … |  Bull Borgnine (kolmas persoona), Wen Yong Fa, Marda B, Sly, Sauz, Taiju, sivuäänet
  |
|  Jon-Jon Geitel  | … |  Li Yong Fa, Cain McDonnell (jaksot 37-52), Sigma
  |
|  Samuel Harjanne  | … |  Enjyu, Vinnie V, Joshua, Cain McDonnell (jaksot 19-25)
  |
|  Sini Ravander  | … |  Rienna Grace Vincent
  |
|  Johanna Matila  | … |  Mie Delgado, sivuäänet
  |
|  Jukka Voutilainen  | … |  Armada, sivuäänet
  |
|  Rinna Paatso  | … |  B-DaMage, sivuäänet
  |
|  Petteri Halmela  | … |  Joe
  |
|  Vaula Hyry  | … |  neiti Karaatti, Marilyn
  |
|  Ralf Öhberg  | … |  sivuäänet
  |
|  Miia Karppinen  | … |  
  |
|  Hannele Karppinen  | … |  
  |

Jaksoluettelo
-------------

1. Cobalt Blade
2. Kaksintaistelu
3. Korppi kynittävänä
4. Lohikäärmeveljekset
5. Hurricane Gray
6. Yamaton ja Terryn mahtava seikkailu
7. Kourallinen B-kuulia
8. Yamaton tulikoe
9. B-peluri Bull
10. Operaatio Varjo
11. Apinan raivolla
12. Vain yksi B-kuula
13. Huijari
14. Hädässä ystävä tunnetaan
15. Hyvät; pahat; ja B-pelurit
16. Nälän tuoksu
17. B-pelurin sipulikeitto
18. Yhden Karaatin pulma
19. Sähköä ilmassa
20. Ystävyyden voima
21. Palavat B-kuulat
22. Voima vastaan nopeus
23. Kuka kukin on
24. Pikkusisko
25. Lainsuojattomat
26. Cobalt Saber
27. Vain Muutaman B-kuulan Tähden
28. Korkein panoksin
29. Vauhtia ja seis
30. Enjyun tarina
31. Ja voittaja on...
32. B-Pelurin paluu
33. Bull areenalla
34. Kapinaa ilman B-Damania
35. Hyvät, pahat ja B-Damanit
36. Yamato vastaan kivikasvo
37. Leijonanluola
38. Taistelu ruuasta
39. Yli synkän virran
40. Muutoksen tuulet

Lähteet
-------

1. ↑  Sarjan tekijätekstit